12 000 mense by In Afrikaans se gala konsert op Hartenbos - My Matzikama | My Matzikama
Altesame 12 000 mense het op 30 Desember saamgetrek vir Hartenbos in Afrikaans, die gala konsert van die In Afrikaans konsertreeks op dié gewilde kusdorp. Vir die eerste keer in die geskiedenis was die Hartenbos-amfiteater uitverkoop. Theuns Jordaan, Robbie Wessels, Karen Zoid, Jo Black, Appel, Elvis Blue, Refentse, Lianie May, Dewald Wasserfall, Leah, Bok van Blerk, Karlien van Jaarsveld en Fatman het die rekordskare gaande gehad met hul treffers.
Karen Zoid was veral opgewonde oor haar eerste optrede met Refenste, wat sy ’n uiters accomplished sanger noem. “Ek is mal oor sy stem en sy selfvertroue,” het sy in ’n onderhoud gesê.
Volgens Elvis Blue was dit die tipe ding waarvan jy droom as jy ’n laaitie is – ’n lieflike plek en boonop 12 000 mense wat jou aanmoedig.
Nog ’n bekende besoeker was Zelda le Grange, voormalige persoonlike assistent van pres. Nelson Mandela. “Mens kan die passie van die mense sien – dis Hartenbos, die Kaap en Afrikaans op sy beste!” het sy gesê.
Volgens Jacomien de Villiers, organiseerder van die fees, wou hulle graag die tradisie van die ATKV en die jaarlikse Kerskonserte behou, maar het dit alles ’n nuwe kinkel gegee. “Ons wou iets uniek doen en graag hê dat die liedjies mense se harte in die oomblik moet vasgryp,” het sy opgewonde bygevoeg.
JOOX, die musiektroom-app wat al jou gunsteling kunstenaars aan jou vingerpunte sit, is net die regte metgesel vir jou jaar en sal met elke oomblik daar wees met die regte musiek.
Hetsy jy nou regmaak vir die nuwe skooljaar, kuier saam met vriende of bietjie tyd alleen wil geniet, JOOX is daar.
Jy kan ook steeds ’n VIP-lid word met die komplimente van jou gunsteling-kunstenaars!
Hier volg hul kodes en die baie maklike instruksies:
Jo Black: JoBlack
Bok van Blerk: Bok
Laai JOOX van jou Android of IOS App-winkel af en registreer. Tik die kode van jou gunsteling-kunstenaar in en siedaar! Jy is ’n VIP-lid – gratis – vir een maand. As VIP-lid kan jy aflyn na jou gunsteling musiek luister en hoef jy jou nie te bekommer oor datakoste nie.
Die vakansie mag dalk byna verby wees, maar dit beteken nie jy kan nie binnekort ’n wegbreek-naweek beplan nie.
Die prettigste items van die In Afrikaans-kunstenaars is beskikbaar op hul aanlynwinkel. Gaan loer gerus daarna op www.inafrikaanshartenbos.com. Jy kan dus die hele jaar lank van hul items bestel en hoef nie te wag tot die In Afrikaans konsertreeks nie. Maak ook seker die In Afrikaans versamelingalbum kry ’n plekkie op jou CD-rak.
Besoek die Karoo-dorp Prince Albert aan die voet van die dramatiese Swartberg-berge op jou pad terug huis toe. Dié dorp spog met asemrowende natuurskoon en het ook baie aktiwiteite wat jy kan doen tydens jou besoek. Loer ook gerus na hul jaarlikse kalender en beplan jou uitstappie daarvolgens. Besoek die webtuiste http://princealbert.org.za/ vir meer inligting of gaan laai die app, Prince Albert Great Karoo, af in die IOS-winkel of Google Playstore.
Kaartjies is beskikbaar by www.itickets.co.za of 086 1000 291.
West Coast Rally 2018
Het jy al ooit die opwinding ervaar van meer as 700 Harley-eienaars wat die Weskus kom oorvat? Indien nie,...
Pasop vir spinnekoppe saans
Hier in die Matzikama-omgewing raak dit verskriklik warm en dis beslis nie veilig om saans laat kaalvoet buite rond...
60 000 liter water met tenk-vragmotors na Calvinia gestuur
In ’n reuse-aksie om water vir die droogte geteisterde Calvinia te verseker, gaan die Vredendal gemeenskap eerskomende naweek...
Afrikaans is Groot ’n unieke extravaganza
Van ons bekendste kunstenaars wat hul grootste treffers op hul eie manier gaan sing soos dit oorspronklik geklink het...
Dans Opskop by Letsatsi Lodge
Die dans opskop wat op Vrydag, 30 Junie by Letsatsi Lodge op Vanrhynsdorp sou plaasvind is uitgestel tot Saterdag,...
Vredendal-tehuis word bederf met Paaseiers
Op Saterdag, 8 Maart, het twee dogters van Vredendal besluit dat hulle ook ’n verskil wil maak in iemand...
Bekroonde skrywer se nuwe TV-reeks binnekort op die kassieNuwejaarsvoornemens vir jou gesondheid